Jeanne Werner
D'Jeanne Werner, gebuer 1985, ass eng lëtzebuergesch Schauspillerin.

Si huet tëscht 2006 an 2011 an der Schwäiz op der Zürcher Hochschule der Künste Schauspillerei studéiert an hire Studium mat engem “Master of Arts in Acting” ofgeschloss.

No verschiddenen Theateroptrëtter an der Schwäiz, an Däitschland an zu Lëtzebuerg an no e puer Optrëtter a Kuerzfilmer huet si am franséische Film “Avant l'hiver” matgespillt. Hiren éischte groussen Optrëtt hat si an der Roll vun der Dorothea (Doro) am Florian Gallenberger sengem Film Colonia Dignidad.

Bei der 7. Editioun vum Lëtzebuerger Filmpräis war si an der Kategorie "Bescht kënschtleresch Kontributioun" fir Colonia nominéiert.

D'Jeanne Werner lieft a schafft zu Berlin. Si ass d'Enkelin vum Pierre Werner an d'Kusinn vum Jules Werner.

Filmographie 
 2022: Corsage vun der Marie Kreutzer mat der Vicky Krieps
 2022: Der Passfälscher vun der Maggie Peren
 2017: Es war einmal in Deutschland vum Sam Garbarski mam Moritz Bleibtreu a Mark Ivanir
 2016: Wir werden singen vun der Katharina Mihm
 2014: Colonia vum Florian Gallenberger mat der Emma Watson an dem Daniel Brühl
 2014: Mylène vum Alireza Bayram
 2014: Olli und Kai vun der Luisa Ricar a Christina Welter
 2013: Avant l'hiver vum Philippe Claudel mam Daniel Auteuil
 2013: Une histoire d'amour vun der Hélène Fillières
 2013: A reproduction vun der Anne Simon
 2013: A. and J. vum Florian Bachmann
 2011: Les adorés vun der Hélène Fillières
 2010: 19:30 vum Ari Zehnder
 2008: Happy Tobikomaki vun der Rahel Grunder

Theater 
 2016: Zähmungen?! vun der Laura Koerfer. Eng Shakespeare-Adaptatioun am Kader vum Theaterprojet STAGE
 2016: Illusions vun der Sophie Langevin
 2014: La Leçon vun der Myriam Muller
 2014: Alles Walzer vun der Sara Ostertag
 2013: Les bass vum Yuri Kordonsky
 2013: Wilhelm B. vun der Carole Lorang
 2012: Supertrumpf vum Enrico Beeler
 2012: La Leçon vun der Myriam Muller
 2012: Kaspar Häuser Meer vun der Marion Poppenborg
 2011: Gretchen, today ënner Eegeregie
 2011: King Lear vum Germain Wagner
 2010: Die Schläferinnen vun der Anna Papst
 2010: Die Kassette vun der Marion Poppenbor
 2010: Gilgamesch vum Joachim Schlömer
 2009: Unter Palmen vum Volker Hesse
 2009: Endstation Sehnsucht vun der Sara Ostertag

Éierungen 
 2016: Nominatioun fir de “Lëtzebuerger Filmpräis” fir d'Roll vum “Doro” am Film Colonia Dignidad
 2016: Bayerischer Filmpreis - Beschte Film - Colonia Dignidad
 2010: Emil und Emmie Oprecht Preis für herausragende Leistung beim Abschlussvorsprechen
 2009 ZHdK Solopreis für besondere Leistungen innerhalb des Bachelor Studiums

Um Spaweck 
 D'ArtBox mam Jeanne Werner op RTL Tëlee Lëtzebuerg de 14. Januar 2017

Quellen:
 Curriculum vitae op Lucky Punch, der Kënschtleragence déi d'Jeanne Werner vertrëtt
 D'Jeanne Werner an der Internet Movie Database

Gebuer 1985
Lëtzebuergesch Filmschauspillerinnen
Lëtzebuergesch Theaterschauspillerinnen